2o YOUTH FESTIVAL: ΤΟ ΡΑΝΤΕΒΟΥ ΤΩΝ ΝΕΩΝ ΤΗΣ ΠΟΛΗΣ
2025-09-27 19:00 - 2025-09-28 23:00 (Europe/Athens)
Με τον ενθουσιασμό της νεανικής δημιουργίας θα πλημμυρίσει το Άλσος στις 27 και 27 Σεπτεμβρίου καθώς η Νέα Σμύρνη υποδέχεται το 2ο YOUTH FESTIVAL.Το ραντεβού των νέων της πόλης που πλέον έχει γίνει θεσμός, επανέρχεται εμπλουτισμένο, ανανεωμένο, ακόμα πιο δυναμικό.Το 2o YOUTH FESTIVAL αυτή την χρονιά θα αναπτυχθεί σε δύο σκηνές και συμμετέχουν οι καλλιτέχνες:
ΣΑΒΒΑΤΟ 27 ΣΕΠΤΕΜΒΡΙΟΥ* Τέχνη Χρω* Τερραμύδια* Σωτήρης Γαλαίος* Μάνος Χαμπίδης* Μύρτιλο & Friends* Black Unit (Χορός)* Codasicks* Lost Libe* Έξω Φρενών
ΚΥΡΙΑΚΗ 28 ΣΕΠΤΕΜΒΡΙΟΥ* Αλεξάνδρα Πολυχρονοπούλου* Κλείσε τα Φώτα* Bandaloud* 24/7 Twenty Four Seven* Dark Cherry* Empty Minds* M έψιλον* Lionder

Ώρα έναρξης: 19:00

ΕΙΣΟΔΟΣ ΕΛΕΥΘΕΡΗ

Διακοπή καπνίσματος - Επιτυχία ζωής
2025-09-29 18:30 - 20:30
Ενημερωτική εκδήλωση της Κοινωνικής Υπηρεσίας με τίτλο: “Διακοπή καπνίσματος – Επιτυχία ζωής”
Θα μιλήσει ο Ιατρός – Πνευμονολόγος Αναστάσιος Τσάτσος
Η εκδήλωση πραγματοποιείται στο πλαίσιο της 6ης Εβδομάδας Υγείας και Πρόληψης Δευτέρα 29 Σεπτεμβρίου στις 6:30μμ στον Πολυχώρο “Γαλαξίας” στην Πλατεία Νέας Σμύρνης.

ΟΙ "ΚΑΤΣΙΚΟΚΛΕΦΤΕΣ" ΚΑΙ Ο ΣΥΛΛΟΓΟΣ ΙΜΒΡΙΩΝ ΣΤΟ ΘΕΑΤΡΟ ΑΛΣΟΥΣ
2025-09-29 20:30 - 22:30
Το θεατρικό έργο του σκηνοθέτη Νίκου Κοιλού «Κατσικοκλέφτες» παρουσιάζει ο Σύλλογος Ιμβρίων την Δευτέρα 29 Σεπτεμβρίου στο Άλσος στο πλαίσιο των Ιωνικών Γιορτών με τις εκδηλώσεις Παράδοσης & Τοπικών Συλλόγων.
Η θεατρική-μουσικοχορευτική παράσταση θα πραγματοποιηθεί με συντελεστές από τη θεατρική ομάδα του Συλλόγου. Το έργο είναι εμπνευσμένο από τη λαϊκή παράδοση της Ίμβρου και ντυμένο με την Ιμβριωτική ντοπιολαλιά. Στην εκδήλωση θα παρουσιαστούν και τα τμήματα παραδοσιακών χορών του Συλλόγου.
Ώρα έναρξης: 20:30
Είσοδος ελεύθερη

OTAGO-Πρόγραμμα Πρόληψης Πτώσεων για την Τρίτη Ηλικία
2025-09-30 11:00 - 13:00

ΗΠΕΙΡΩΤΙΚΟ ΚΛΑΡΙΝΟ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΓΩΝ
2025-10-01 20:30 - 22:30
Με την ένωση Ηπειρωτών Ν. Σμύρνης-Π. Φαλήρου συνεχίζονται οι Ιωνικές Γιορτές, αύριο Τετάρτη, 1/10, στο Θέατρο Άλσους. «Η Τιτάνη» παρουσιάζει μια μουσικοχορευτική εκδήλωση «Ο ρόλος του κλαρίνου στην Ήπειρο», αφιερωμένη στον αείμνηστο μουσικό της Ελληνικής παραδοσιακής μουσικής, τον αξιομνημόνευτο δεξιοτέχνη του κλαρίνου, Πετρολούκα Χαλκιά.Το κλαρίνο, το κυρίαρχο όργανο στην Ηπειρωτική μουσική, αποτελεί έναν από τους αντιπροσωπευτικούς συντελεστές που χαρακτηρίζει το δημοτικό τραγούδι τα τελευταία διακόσια χρόνια περίπου, και είναι άρρηκτα συνδεδεμένο τόσο με χαρές όσο και με λύπες, του Ελληνικού και δη του Ηπειρώτικου λαού.

Ώρα έναρξης: 20:30Είσοδος ελεύθερη

ΗΜΕΡΙΔΑ ΓΙΑ ΤΗΝ ΑΝΑΓΝΩΡΙΣΗ ΚΑΙ ΔΙΑΧΕΙΡΙΣΗ ΕΡΓΑΣΙΑΚΟΥ ΑΓΧΟΥΣ
2025-10-02 11:00 - 13:00
Ημερίδα με θέμα «Αναγνώριση και διαχείριση εργασιακού άγχους» διοργανώνεται την Πέμπτη 2 Οκτωβρίου στο πλαίσιο της 6ης «Εβδομάδας Υγείας & Πρόληψης» που διοργανώνει η Κοινωνική Υπηρεσία του Δήμου Νέας Σμύρνης.
Για το θέμα θα μιλήσουν οι Εύα Κορομηλά, Μάρθα Κουτσογιαννούλη, Ελπινίκη Κοιλού και Έλλη Κούβαρη από το Κέντρο Ημέρας Εργαζομένων Πειραιά.
Η εκδήλωση θα πραγματοποιηθεί, στον Δημοτικό Πολυχώρο «Γαλαξίας», ώρες 11:00-13:00

Είσοδος ελεύθερη

ΝΕΟΣ ΚΥΚΛΟΣ ΣΕΜΙΝΑΡΙΩΝ ΓΙΑ ΓΟΝΕΙΣ ΣΤΗΝ ΕΘΝΙΚΗ ΣΤΕΓΗ
2025-10-02 18:30 - 20:30
Ξεκινά την Πέμπτη 2 Οκτωβρίου ο νέος Κύκλος Σεμιναρίων Γονέων Παιδιών Προσχολικής Ηλικίας στην Εθνική Στέγη (Βάρνης 1). Η πρώτη συνάντηση με θέμα «Διευκολύνοντας την μετάβαση και την προσαρμογή του παιδιού από το σπίτι στον παιδικό σταθμό» θα πραγματοποιηθεί στις 18:30Στόχος των σεμιναρίων είναι να βοηθηθούν οι γονείς στο να διαχειρίζονται καλύτερα ζητήματα της καθημερινότητας τους που σχετίζονται τόσο με τον γονεϊκό τους ρόλο, όσο και με το ίδιο το παιδί και την ψυχοσυναισθηματική του ανάπτυξη.Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης ”ΗΛΙΟΣ”
Είσοδος ελεύθερη.

ΠΑΡΑΣΤΑΣΗ ΓΙΑ ΤΟΝ ΕΛΛΗΝΙΚΟ ΚΙΝΗΜΑΤΟΓΡΑΦΟ ΑΠΟ ΤΟΝ ΕΡΥΘΡΟ ΣΤΑΥΡΟ ΝΕΑΣ ΣΜΥΡΝΗΣ (ΑΝΑΒΟΛΗ)
2025-10-02 20:30 - 22:30
Το μουσικοχορευτικό πρόγραμμα «Από το πανί στη σκηνή»! παρουσιάζει στο Άλσος ο Ερυθρός Σταυρός Νέας Σμύρνης στο πλαίσιο των εκδηλώσεων Παράδοσης & Τοπικών Συλλόγων.Η εκδήλωση είναι βασισμένη στον παλιό ελληνικό κινηματογράφο και παρουσιάζεται με τρόπο τέτοιο, ώστε να θυμηθούν οι παλιοί και να μάθουν οι νεότεροι.
Μικροί και μεγάλοι Ερυθροσταυρίτες ενώνονται στη σκηνή και χορεύουν σε μουσική γνώριμη και αγαπημένη από γνωστές, ελληνικές ταινίες. Η πρόσκληση και το κάλεσμα του Ερυθρού Σταυρού Ν. Σμύρνης απευθύνεται σε όλους όσους θέλουν να απολαύσουν τα ζωντανά και δρώντα αυτά στοιχεία από το παλιό, καλό, Ελληνικό σινεμά!

Ώρα έναρξης: 20:30
Είσοδος ελεύθερη

ΗΜΕΡΙΔΑ ΓΙΑ ΤΗΝ ΥΠΟΓΟΝΙΜΟΤΗΤΑ ΚΑΙ ΤΟ ΔΗΜΟΓΡΑΦΙΚΟ ΠΡΟΒΛΗΜΑ
2025-10-03 18:30 - 20:30
Ημερίδα με θέμα «Υπογονιμότητα & Δημογραφικό Πρόβλημα» διοργανώνεται την Παρασκευή 3 Οκτωβρίου στο πλαίσιο της 6ης «Εβδομάδας Υγείας & Πρόληψης» που διοργανώνει η Κοινωνική Υπηρεσία του Δήμου Νέας Σμύρνης.Για το θέμα θα μιλήσουν ο Γιώργος Πατούλης, Πρόεδρος Ιατρικού Συλλόγου Αθήνας και Πρόεδρος του ΕΔΔΥΠΠΥ και ο Κωνσταντίνος Πάντος, Μαιευτήρας-Γυναικολόγος.Η εκδήλωση θα πραγματοποιηθεί, στον Δημοτικό Πολυχώρο «Γαλαξίας», ώρες 18:30 – 20:30

Είσοδος ελεύθερη

Η ΕΝΩΣΗ ΚΡΗΤΩΝ ΝΕΑΣ ΣΜΥΡΝΗΣ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΟΓΩΝ
2025-10-03 20:30 - 22:30
Την μουσικοχορευτική παράσταση «Κάθε τόπος κι άλλο ζάλο» στο θέατρο Άλσους παρουσιάζει η Ένωση Κρητών Νέας Σμύρνης αύριο Παρασκευή 3 Οκτωβρίου στο πλαίσιο των εκδηλώσεων Παράδοσης & Τοπικών Συλλόγων.
Με μια σπουδαία παρέα χορευτών από τα τμήματα της Ένωσης, μαζί με εξαιρετικούς μουσικούς, μικροί και μεγάλοι θα έχουν την ευκαιρία να ταξιδέψουν σε διάφορα χωριά της Κρήτης, να βιώσουν την παράδοση και να απολαύσουν τη μαγεία τους μέσα από μια αναπαράσταση γλεντιού στο καφενείο της πλατείας!

Ώρα έναρξης: 20:30
Είσοδος ελεύθερη

Ο ΜΟΡΦΩΤΙΚΟΣ ΣΥΛΛΟΓΟΣ ΑΝΕΜΩΤΙΣΙΩΝ ΛΕΣΒΟΥ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΟΓΩΝ
2025-10-04 20:30 - 22:30
Οι εκδηλώσεις Παράδοσης και Τοπικών Συλλόγων της Νέας Σμύρνης, συνεχίζονται αύριο Σάββατο 4 Οκτωβρίου στο Θέατρο Άλσους, με το μουσικοχορευτικό δρώμενο «Απ΄ τις αυλές τις Ανεμωτιάς ως τα γιασεμιά της Σμύρνης».Οι ψίθυροι της μνήμης γίνονται τραγούδια, αλλά και βήματα χορού. Ο Μορφωτικός Σύλλογος Ανεμωτισίων Λέσβου υφαίνει μελωδίες και ρυθμούς που ενώνουν τη Λέσβο με τη Μικρά Ασία, εκεί όπου η καρδιά του Αιγαίου Πελάγους χτυπάει ακόμα με δύναμη. Ελάτε να τους απολαύσετε!

Ώρα έναρξης: 20:30Είσοδος ελεύθερη

Η ΕΝΩΣΗ ΠΟΝΤΙΩΝ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΟΓΩΝ
2025-10-05 20:30 - 22:30
«Οι Τέσσερις εποχές στον Πόντο» από την Ένωση Ποντίων «Η Μαύρη Θάλασσα».
Ελάτε όλοι να ζήσετε από κοντά ένα λαογραφικό, μουσικοχορευτικό ταξίδι με τους μουσικούς: Γ. Φωτιάδη, Γ. Καζαντζίδη, Φ. Κοζυράκη, Φ. Πουρπουτίδη, Δ. Κανάκη Χρυσοχοΐδου, των χορευτικών ομάδων και της χορωδίας της Ένωσης. Το δρώμενο επιμελείται η κ. Ράνια Χρυσοχοΐδου.

Ώρα έναρξης: 20:30
Είσοδος ελεύθερη

ΑΝΑΒΟΛΗ:2o ΦΕΣΤΙΒΑΛ ΧΟΡΩΔΙΩΝ ΝΕΑΣ ΣΜΥΡΝΗΣ
2025-10-06 20:30 - 22:30
Ένας νέος πολιτιστικός θεσμός επανέρχεται για δεύτερη χρονιά στη Νέα Σμύρνη. Πρόκειται για το 2ο Φεστιβάλ Χορωδιών που θα πραγματοποιηθεί την Δευτέρα 6 Οκτωβρίου στο Άλσος. Με το Φεστιβάλ Χορωδιών ολοκληρώνεται και ο δεύτερος των Ιωνικών Γιορτών 2025.
Στο Φεστιβάλ Χορωδιών συμμετέχουν:
* Η μικτή Χορωδία Ενηλίκων του Δήμου Αγίας Παρασκευής υπό την διεύθυνση του Χρήστου Κουτσονίκα
* Η Γυναικεία Χορωδία Παλαιού Φαλήρου “Νηρηίδες” υπό την διεύθυνση της Κατερίνας Βασιλικού
* Η Μεικτή Χορωδία Ενηλίκων Ελληνικού Ερυθρού Σταυρού υπό την διεύθυνση της Αλεξάνδρας Μητσοπούλου
* Η Δημοτική Χορωδία Νέας Σμύρνης “Ιωνικές Φωνές” υπό την διεύθυνση του Γεώργιου Ζιάκα

Ώρα έναρξης 20:30
Είσοδος ελεύθερη

Ο ΓΙΑΝΝΗΣ ΤΟΛΙΟΣ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-10-09 19:00 - 21:00
Το βιβλίο του Γιάννη Τόλιου “Αναζητώντας ελπιδοφόρους ορίζοντες – Πολιτικές μαρτυρίες στο δρόμο προς… το “ιστορικά αναγκαίο”, (Εκδόσεις Άπαρσις) παρουσιάζεται την Πέμπτη 9 Οκτωβρίου, ώρα 19:00, στην Δημοτική Βιβλιοθήκη Νέας Σμύρνης (Αϊδινίου 28)
Το βιβλίο συνίσταται σε “πολιτικές μαρτυρίες” με επίκεντρο κρίσιμα πολιτικά γεγονότα στην Ελλάδα, σε συνδυασμό με την δράση της Αριστεράς στη διάρκεια περίπου εξήντα χρόνων, καθώς και σε βιωματικές εμπειρίες του συγγραφέα από την ενεργητική συμμετοχή του σε αυτά.
Για το βιβλίο θα μιλήσουν οι:
Αναστασία Σταυροπούλου, Δικηγόρος, μέλος Δ.Σ. του Δικηγορικού Συλλόγου Αθήνας
Δημήτρης Πατέλης, Καθηγητής Φιλοσοφίας στο Πολυτεχνείο Κρήτης
Νίκος Στραβελάκης, Οικονομολόγος – Πανεπιστημιακός, Τμήμα Οικονομικής Επιστήμης ΕΚΠΑ
Γιάννης Τόλιος, συγγραφέας.
Την παρουσίαση θα συντονίσει ο Γιάννης Καλλιντεράκης, ηλεκτρολόγος-μηχανικός.
Θα παραστεί και θα χαιρετίσει ο Δήμαρχος Νέας Σμύρνης Γιώργος Κουτελάκης

ΕΚΔΗΛΩΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΨΥΧΙΚΗΣ ΥΓΕΙΑΣ
2025-10-10 18:30 - 20:30
Εκδήλωση με θέμα “Διαδρομές της Απώλειας” διοργανώνει την Παρασκευή 10 Οκτωβρίου η Τοπική Ομάδα Προαγωγής Ψυχικής Υγείας του Δήμου Νέας Σμύρνης με αφορμή την Παγκόσμια Ημέρα Ψυχικής Υγείας.
Η εκδήλωση θα πραγματοποιηθεί στον Δημοτικό Πολύχώρο “Γαλαξίας”, ώρα 18:30, και συμμετέχουν οι: Μελανή Βασιλοπούλου, Συμβουλευτική Ψυχολόγος, Ελένη Ρηγούτσου, Κλινική Ψυχολόγος,Μαρίνα Κωνσταντινίδου, Ψυχολόγος και Ευάγγελος Κωνσταντίνου, Κοινωνικός Ψυχολόγος.
Την συζήτηση θα συντονίσει ο Αντώνης Κατσαμάγκος, Ψυχολόγος – Ψυχοθεραπευτής.

ΠΑΡΟΥΣΙΑΣΗ ΒΙΒΛΙΟΥ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-10-11 18:30 - 20:30
Το βιβλίο του Γιάννη Κατσίκη “Ο Γραικός θαλασσοπόρος Χουάν Ντε Φούκα” παρουσιάζεται το Σάββατο 11 Οκτωβρίου, ώρα 18:30 στην Δημοτική Βιβλιοθήκη (Αϊδινίου 28).
Για το βιβλίο και τον συγγραφέα θα μιλήσουν ο Αντιδήμαρχος Κοινωνικής Οικονομίας και Αλληλεγγύης του Δήμου Νέας Σμύρνης Νότης Γιατζίδης και ο συγγραφέας και Χημικός Μηχανικός Γιώργος Παπαγιαννάκης.
Αποσπάσματα του βιβλίου θα διαβάσει η μουσικός και ποιήτρια Γεωργία Καλαφάτη.

Είσοδος ελεύθερη

ΗΜΕΡΙΔΑ ΓΙΑ ΤΗΝ ΠΑΧΥΣΑΡΚΙΑ ΜΕ ΔΩΡΕΑΝ ΛΙΠΟΜΕΤΡΗΣΗ ΚΑΙ ΑΞΙΟΛΟΓΗΣΗ ΒΑΣΙΚΟΥ ΜΕΤΑΒΟΛΙΣΜΟΥ
2025-10-12 10:30 - 12:30
Ημερίδα με θέμα “Σώμα και Ψυχή σε Ισορροπία: Νικώντας την Παχυσαρκία” πραγματοποιείται την Κυριακή 12 Οκτωβρίου, ώρα 10:30 στον Δημοτικό Πολυχώρο “Γαλαξίας”. Η εκδήλωση συνδιοργανώνεται από την Εταιρεία Μεταβολισμού, Διατροφής & Ευζωίας και τον Δήμο Νέας Σμύρνης υπό την αιγίδα του Πανελλήνιου Συλλόγου Στήριξης Ατόμων με Παχυσαρκία “Ιμερόεσσα”.
Αναλυτικά θα αναπτυχθούν οι ενότητες από εξειδικευμένους Γιατρούς, Κοινωνιολόγους και Πανεπιστημιακούς :
* Ορισμός και διάγνωση της Παχυσαρκίας ως νόσος. Επιπτώσεις της Παχυσαρκίας στην υγεία μας από την Έλσα Ηλιάδου
* Η διατροφή στη νεογνική και παιδική ηλικία από τον Δημήτρη Κιόρτση
* Υπογονιμότητα και Παχυσαρκία από τον Βασίλιεο Αθανασίου
* Διαιτολογική προσέγγιση: πρακτικές οδηγίες από τον Χρήστο Δερδεμέζη
* Άσκηση: Πόσο, Πότε, Τι είδους; από τον Σπύρο Μεθενίτη
* Η τροφή ως συναισθηματικό καταφύγιο: ψυχολογικοί μηχανισμοί και αντιμετώπισης της υπερφαγίας από τον Αντώνιο Ντακανάλη
* Ψυχική νόσος και Παχυσαρκία – Η ψυχολογία του ασθενούς με Παχυσαρκία από τον Σωκράτη Εμμανουηλίδη
* Παχυσαρκία και στίγμα: το “βάρος” των “λέξεων” από την Κυριακή Τσιρανίδου
Σχολιασμό θα κάνουν οι Αλέξανδρος Τσελεπής, Σταύρο Μπούσμπουλα, Χρήστο Δερδεμέζη, Λεωνίδα Λιακόπουλο και Ανδρομάχη Χατζηγιάννη.
Στο πλαίσιο της ημερίδα θα γίνονται και δωρεάν λιπομετρήσεις για όσους επιθυμούν μόνο κατόπιν ραντεβού στο τηλέφωνο 6974 345938 την Πέμπτη 9/10/2025 από 12:30-17:30 και την Παρασκευή 10/10/2025 από 17:00-21:00
Την ίδια ημέρα από τις 10:00 έως τις 11:00 θα πραγματοποιηθεί workshop με θέμα την αξιολόγηση του βασικού μεταβολισμού.

ΕΚΘΕΣΗ ΦΩΤΟΓΡΑΦΙΩΝ ΑΠΟ ΤΟ ΑΡΧΕΙΟ ΤΗΣ ΑΣΦΑΛΕΙΑΣ ΓΙΑ ΤΟΝ ΓΡΗΓΟΡΗ ΛΑΜΠΡΑΚΗ
2025-10-13 19:30 - 21:30
Στον Δημοτικό Πολυχώρο «Γαλαξίας» θα πραγματοποιηθεί Έκθεση Φωτογραφιών από το Αρχείο του φακέλου του Γρηγόρη Λαμπράκη που τηρούσε η Ασφάλεια, από τη Δευτέρα 13 Οκτωβρίου έως το Σάββατο 18 Οκτωβρίου, στο πλαίσιο της οργάνωσης του Historical Run 2025.

Ο Βουλευτής της ΕΔΑ, αθλητής και Βαλκανιονίκης Γρηγόρης Λαμπράκης δολοφονήθηκε το 1963. Μετά τη δολοφονία του, ο Μίκης Θεοδωράκης, μαζί με άλλους προοδευτικούς νέους της εποχής, ίδρυσε τη «Δημοκρατική Νεολαία Λαμπράκη» της οποίας υπήρξε Πρόεδρος.

Τα εγκαίνια της έκθεσης θα πραγματοποιηθούν τη Δευτέρα 13 Οκτωβρίου και ώρα 19:30. Οι ώρες λειτουργίας της έκθεσης είναι από τις 10:00 έως τις 13:00 και από τις 18:00 έως τις 21:00 καθημερινά. Το Σάββατο 18 Οκτωβρίου η έκθεση θα λειτουργήσει από τις 10:00 έως τις 21:00.

ΣΥΓΚΕΝΤΡΩΣΗ ΦΑΡΜΑΚΩΝ
2025-10-19 10:00 - 13:00
Η Πανελλήνια Οργάνωση Γυναικών «Παναθηναϊκή» Παραρτήματος Νέας Σμύρνης, σε συνεργασία με την Ιερά Μητρόπολη Νέας Σμύρνης, στο πλαίσιο της ανθρωπιστικής τους δράσης, διοργανώνουν συγκέντρωση φαρμάκων στον Ιερό Ναό του Αγίου Σώστη (Λεωφόρος Συγγρού 145, Νέα Σμύρνη) την Κυριακή 19 Οκτωβρίου 2025, 10.00-13.00.

Τα φάρμακα που θα συγκεντρωθούν, θα διατεθούν για την κάλυψη των αναγκών του Δημοτικού Φαρμακείου της Νέας Σμύρνης, του Κοινωνικού Φαρμακείου – Ιατρείου της Νέας Σμύρνης, καθώς και των αντίστοιχων φορέων όμορων Δήμων, που σκοπό έχουν την περίθαλψη των άπορων οικογενειών και των ευπαθών ομάδων.

Σε αυτήν την πρωτοβουλία αλληλεγγύης προς τον συνάνθρωπο, όλοι οι πολίτες-φορείς που επιθυμούν, μπορούν να φέρουν όσα φάρμακα έχουν αγοράσει ή διαθέτουν στο σπίτι τους και δεν τα χρειάζονται, για τις ανάγκες του Κοινωνικού Φαρμακείου-Ιατρείου.

PET DAY ΣΤΗΝ ΠΛΑΤΕΙΑ
2025-11-02 10:00 - 14:00
Ακόμα ένα PET DAY, γιορτή υιοθεσίας και δημιουργικής ενημέρωσης, διοργανώνει η Αστική Πανίδα του Δήμου Νέας Σμύρνης την Κυριακή 2 Νοεμβρίου στην κεντρική Πλατεία.
Οι φιλόζωοι – και όχι μόνο – θα έχουν την ευκαιρία να αποκτήσουν τον παντοτινό τους σύντροφο μέσα από το πρόγραμμα υπεύθυνης υιοθεσίας ενώ μικροί μεγάλοι θα έχουν την ευκαιρία να λάβουν χρήσιμες συμβουλές και να διασκεδάσουν
Στην εκδήλωση θα υπάρχουν ζωάκια που είχαν βρεθεί αδέσποτα στην πόλη, φροντίζονται από την Αστική Πανίδα και το σωματείο Φιλοζωική και Περιβαλλοντική Δράση Εθελοντών Παλαιού Φαλήρου και Νέας Σμύρνης, όπου ψάχνουν παντοτινή οικογένεια και αγκαλιές!
Στο πλαίσιο του PET DAY θα πραγματοποιηθούν:
* Δημιουργικές δραστηριότητες για παιδιά! Ζωγραφική, face painting.
* Ενημέρωση για ενήλικες για την υπεύθυνη κηδεμονία, την πρώτη προσέγγιση μας με το ζωάκι μας !
* Συμβουλές με τους τρόπους να κρατάμε την πόλη μας καθαρή όταν βγάζουμε το σκυλάκι μας περίπατο με την πατέντα ΝΟΚΑΚΑ
* Δειγματοδιανομή προϊόντων για τους μικρούς τετράποδους φίλους μας.
Η εκδήλωση γίνεται με την βοήθεια του Σωματείου Φιλοζωική και Περιβαλλοντική Δράση Εθελοντών Παλαιού Φαλήρου και Νέας Σμύρνης, των εθελοντών της Αστικής Πανίδας ,των εθελοντών e-ΘΕΛΩ του Δήμου μας και των συνεργατών μας Perfect pet, Nokaka.

Ο Σ. ΜΑΝΤΖΟΥΡΑΝΗΣ ΠΑΡΟΥΣΙΑΖΕΙ ΤΟ ΒΙΒΛΙΟ ΤΟΥ ΣΤΟΝ "ΓΑΛΑΞΙΑ"
2025-11-03 18:00 - 20:00
Το βιβλίο του Σωκράτη Μαντζουράνη “Οδός Ρωμανού Μελωδού 23” (Εκδόσεις Καμπύλη), παρουσιάζεται την Δευτέρα 3 Νοέμβρη, ώρα 18:00 στον Δημοτικό Πολυχώρο “Γαλαξίας” (Κεντρική Πλατεία).
Για το βιβλίο θα μιλήσουν οι: Κώστας Σκηνιώτης, συγγραφέας-εκδότης, Ρούντι Ρινάλντι, εκδότης της εφημερίδας “Δρόμος της Αριστεράς”, Αιμιλία Βουλβούλη, Κοινωνική Ανθρωπολόγος, και ο συγγραφέας Σωκράτης Μαντζουράνης.
Θα χαιρετίσει ο Δήμαρχος Νέας Σμύρνης Γιώργος Κουτελάκης.
Την συζήτηση θα συντονίσει ο δημοσιογράφος Μιχάλης Σιάχος.
Την εκδήλωση συνδιοργανώνουν οι Εκδόσεις Καμπύλη και το βιβλιοπωλείο “Κουκίδα”.

Κ. ΑΛΕΞΟΠΟΥΛΟΣ- ΤΟ ΛΙΚΕΡ ΤΗΣ ΜΑΡΓΑΡΙΤΑΣ
2025-11-10 18:30 - 20:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
ΤΟ ΛΙΚΕΡ ΤΗΣ ΜΑΡΓΑΡΙΤΑΣ – ΙΣΤΟΡΙΕΣ ΑΠΟ ΤΗ ΜΙΚΡΑΣΙΑ

2ο ΦΕΣΤΙΒΑΛ ΧΟΡΩΔΙΩΝ. ΣΤΙΣ 10/11 Η ΕΞ ΑΝΑΒΟΛΗΣ ΕΚΔΗΛΩΣΗ
2025-11-10 20:00 - 22:30
Την Δευτέρα 10 Νοεμβρίου θα πραγματοποιηθεί το 2ο Φεστιβάλ Χορωδιών του Δήμου Νέας Σμύρνης, εκδήλωση που ήταν προγραμματισμένη στο πλαίσιο των Ιωνικών Γιορτών αλλά αναβλήθηκε λόγω καιρού.
Στο Φεστιβάλ συμμετέχουν: Η μικτή Χορωδία Ενηλίκων του Δήμου Αγίας Παρασκευής υπό την Διεύθυνση του Χρήστου Κουτσονίκα Η γυναικεία Χορωδία “Νηρηίδες” του Παλαιού Φαλήρου υπό την Διεύθυνση της Κατερίνας Βασιλικού  Η μικτή Χορωδία Ενηλίκων του Ερυθρού Σταυρού υπό την Διεύθυνση της Αλεξάνδρας Μητσοπούλου  Η Δημοτική Χορωδία Νέας Σμύρνης “Ιωνικές Φωνές” υπό την Διεύθυνση του Γεώργιου Ζιάκα.  Η εκδήλωση θα πραγματοποιηθεί στην Εστία Νέας Σμύρνης (αίθουσα “Πάνος Χαλδέζος”).
Ώρα έναρξης 20:00
Είσοδος ελεύθερη.

ΔΩΡΕΑΝ ΣΤΕΙΡΩΣΕΙΣ ΓΙΑ ΔΕΣΠΟΖΟΜΕΝΑ ΚΑΙ ΑΔΕΣΠΟΤΑ ΖΩΑ ΤΗΣ ΝΕΑΣ ΣΜΥΡΝΗΣ
2025-11-22 10:00 - 12:00
Την δυνατότητα να στειρώσουν δωρεάν τη γάτα τους ή κάποιο αδεσποτάκι της γειτονιάς παρέχει στους δημότες η Αστική Πανίδα του Δήμου Νέας Σμύρνης. Η συγκεκριμένη δράση ισχύει για 30 ζώα.
Όσοι ενδιαφέρονται μπορούν να επικοινωνούν στα τηλέφωνα 210 9370282 και 210 9345658 από τις 10 έως τις 18 Νοεμβρίου προκειμένου να προγραμματίσουν την επίσκεψή τους στο συνεργαζόμενο Κτηνιατρείο. Οι επεμβάσεις θα πραγματοποιηθούν το Σάββατο 22 Νοεμβρίου.
Η δράση περιλαμβάνει, εκτός από την στείρωση, την σήμανση, τον εμβολιασμό και την αποπαρασίτωση του ζώου.

ΕΝΑ ΤΑΞΙΔΙ ΣΤΟ ΧΡΟΝΟ ΑΘΗΝΑ - ΚΩΝΣΤΑΝΤΙΝΟΥΠΟΛΗ
2025-11-26 18:00 - 21:00
Στον Δημοτικό Πολυχώρο “Γαλαξίας” την Τετάρτη 26 Νοεμβρίου, ώρα 18:00 η Ομάδα “Σύγχρονοι Κωνσταντινουπολίτες Συγγραφείς” υπό την Αιγίδα της Οικουμενικής Ομοσπονδίας Κωνσταντινουπολιτών διοργανώνει εκδήλωση με θέμα “Όψεις της κοινωνίας της Πόλης μέσα από το βλέμμα των Σύγχρονων Κωνσταντινουπολιτών ιστορικών, μυθιστοριογράφων, ποιητών και μεταφραστών”.
Στην εκδήλωση θα χαιρετίσει ο Δήμαρχος Νέας Σμύρνης Γιώργος Κουτελάκης και θα μιλήσει μεταξύ άλλων ο Πρόεδρος της Οικουμενικής Ομοσπονδίας Κωνσταντινουπολιτών Νικόλαος Ουζούνογλου.
Θα μιλήσουν:
* Στέφανος Ευαγγελίδης, Δικηγόρος – Καθηγητής ΙΕΚ
* Νικόλας Κόλμαν, Πρόεδρος του Συνδέσμου Αποφοίτων Ζωγράφειου
* Βασίλειος Μούτσογλου, Πρέσβης επί τιμή
* Αιμιλία Ξανθοπούλου, τ. Διδακτικό Επιστημονικό Προσωπικό ΕΚΠΑ
* Ρίκα Ρομποπούλου, Επίκουρη Καθηγήτρια ΕΚΠΑ
* Σάββας Τσιλένης, Δρ. Αρχιτέκτονας – Πολεοδόμος
* Ελευθέριος Φερεκύδης, Ομότιμος Καθηγητής ΩΡΛ ΕΚΠΑ
Την εκδήλωση θα συντονίσει η Μάρω Μαυροπούλου, Αφυπ. Επίκουρη Καθηγήτρια ΕΚΠΑ

ΕΚΔΗΛΩΣΗ ΕΥΑΙΣΘΗΤΟΠΟΙΗΣΗΣ ΓΙΑ ΤΑ ΑΤΟΜΑ ΜΕ ΑΝΑΠΗΡΙΑ
2025-11-30 11:00 - 13:00
Με αφορμή την Παγκόσμια Ημέρα Ατόμων με Αναπηρία ο Σύλλογος ΑΛΜΑ με την υποστήριξη του Δήμου Νέας Σμύρνης διοργανώνουν εκδήλωση ευαισθητοποίησης την Κυριακή 30 Νοεμβρίου, ώρα 11:00 στην Κεντρική Πλατεία.Στο πλαίσιο της εκδήλωσης, εκτός από ομιλίες και χαιρετισμούς, θα πραγματοποιηθούν μουσικοχορευτικά δρώμενα, happenings, bazaar, ενώ οι συμμετέχοντες θα έχουν την ευκαιρία να κάνουν βόλτα με τις θρυλικές μοτοσικλέτες Harley Davidson.Όλα τα έσοδα από την εκδήλωση θα διατεθούν για την ενίσχυση του Κέντρου Ημέρας Εφήβων & Ενηλίκων με αυτισμό και νοητική αναπηρία (Κωνσταντινουπόλεως 38, Νέα Σμύρνη)Σας περιμένουμε!

ΣΕΜΙΝΑΡΙΟ ΠΡΩΤΩΝ ΒΟΗΘΕΙΩΝ ΣΤΟΝ "ΓΑΛΑΞΙΑ"
2025-12-02 16:30 - 19:00
Σεμινάριο Πρώτων Βοηθειών διοργανώνει ο Μορφωτικός Σύλλογος Ανεμωτίσιων Λέσβου την Τρίτη 2 Δεκεμβρίου ώρα 16:30 στον Δημοτικό Πολυχώρο “Γαλαξίας” με την υποστήριξη του Δήμου Νέας Σμύρνης.
Το σεμινάριο θα είναι διαδραστικό με προβολή βίντεο και εκπαίδευση του προσωπικού σε πρόπλασμα. Στο πλαίσιο αυτό θα εξεταστούν επείγουσες καταστάσεις, κάποιες εκ των οποίων μπορεί να είναι απειλητικές για την ζωή παιδιών και ενηλίκων και θα αποσαφηνιστεί ο ρόλος του μη ιατρού και της άμεσης βοήθειας που μπορεί να παράσχει σε τέτοιες καταστάσεις.
Εκπαιδευτής γιατρός θα είναι ο Χρήστος Κρασαδάκης, Γναθοχειρουργός.
Τηλέφωνο για συμμετοχές: 6972 208333 (Χρυσούλα Ακίλα)
e-mail: palmos.anemotisias@yahoo.com

ΕΚΔΗΛΩΣΗ ΤΟΥ ΕΜΠΟΡΙΚΟΥ ΣΥΛΛΟΓΟΥ ΓΙΑ ΤΗΝ ΓΥΝΑΙΚΕΙΑ ΕΠΙΧΕΙΡΗΜΑΤΙΚΟΤΗΤΑ
2025-12-07 11:00 - 14:00
Εκδήλωση με θέμα «Γυναίκα και 21ος Αιώνας» διοργανώνει ο Εμπορικός Σύλλογος Νέας Σμύρνης την Κυριακή 7 Δεκεμβρίου, ώρα 11:00 στον Δημοτικό Πολυχώρο «Γαλαξίας»Η εκδήλωση φιλοδοξεί να αναδείξει τη δυναμική παρουσία των γυναικών στον επιχειρηματικό κόσμο, να φωτίσει τις νέες προοπτικές που ανοίγονται και να αναπτύξει έναν δημιουργικό διάλογο γύρω από τις προκλήσεις αλλά και τις ευκαιρίες της εποχής.Το αναλυτικό πρόγραμμα έχει ως εξής:11:00 – 11:300 Έναρξη. Χαιρετισμός από τον Πρόεδρο του Εμπορικού Συλλόγου Νέας Σμύρνης Γιώργο Ασημάκο11:40 Χαιρετισμοί επισήμων. Συντονισμός: Γεράσιμος Καραμπελιάς Καθηγητής Κοινωνιολογίας και ιδρυτής του εργαστηρίου “Μέθεξη” Παντείου Πανεπιστημίου12:00 Ράνια Οικονόμου, Πρόεδρος Δημοτικής Επιτροπής Ισότητας των Φύλων, Αντιδήμαρχος Πρασίνου. Θέμα: “Η Ευρωπαϊκή Χάρτα για την Ισότητα των Φύλων στις τοπικές κοινωνίες”12:15 Ηλιάνα Σπυρίδωνος, Διευθύντρια Επαγγελματικής Κατάρτισης. Θέμα: “Η τεχνητή νοημοσύνη στο επιχειρείν”.12:30 Μάγδα Κατόπη, MsC Οικονομολόγος, Σύμβουλος Εταιρικών Σχέσεων και Επικοινωνίας12:45 Μαρίνα Δεκούλου, Αντιδήμαρχος Λειτουργίας και Συντήρησης Σχολικών Μονάδων και Φιλοζωίας, μέλος Επιτροπής Ισότητας ΚΕΔΕ. Θέμα: “Ο ρόλος της σύγχρονης μητέρας”13:00 Ανακήρυξη του Πάρι Παπαβασιλείου ως Επίτιμου Προέδρου του Εμπορικού Συλλόγου Νέας Σμύρνης

ΧΡΙΣΤΟΥΓΕΝΝΙΑΤΙΚΗ ΓΕΡΜΑΝΙΚΗ ΓΙΟΡΤΗ ΣΤΟΝ ΓΑΛΑΞΙΑ
2025-12-07 17:30 - 20:00
Σε μια χριστουγεννιάτικη περιπέτεια με άρωμα Γερμανίας μας προσκαλούν οι εκπαιδευτικοί Γερμανικής Γλώσσας της Πρωτοβάθμιας και Δευτεροβάθμιας Εκπαίδευσης Δ’ Αθήνας, την Κυριακή 7 Δεκεμβρίου, ώρα 17:30-20:00 στον Δημοτικό Πολυχώρο “Γαλαξίας”.
Οι διοργανωτές υπόσχονται να ταξιδέψουν τους επισκέπτες σ’ έναν κόσμο γεμάτο μυστήριο, γέλιο και… μαγικά μπισκότα.
Μικροί και μεγάλοι θα διασκεδάσουν με γρίφους, παιχνίδια, γερμανικά χριστουγεννιάτικα έθιμα, εργαστήριο κατασκευών, λιχουδιές, Glühwein για τους γονείς, και πολλές άλλες εκπλήξεις
Η εκδήλωση πραγματοποιείται με την υποστήριξη του Δήμου Νέας Σμύρνης, των Πρεσβειών Γερμανίας, Ελβετίας και Αυστρίας και του Ινστιτούτου Γκαίτε.

ΣΑΒΒΑΤΟΚΥΡΙΑΚΟ ΤΕΧΝΗΣ ΣΤΗΝ ΑΪΔΙΝΙΟΥ ΓΙΑ ΜΙΚΡΟΥΣ ΚΑΙ ΜΕΓΑΛΟΥΣ
2025-12-13 12:00 - 2025-12-14 19:00
Ένα Σαββατοκύριακο γεμάτο Τέχνη, εικαστικά δρώμενα και διαδραστικές παρουσιάσεις διοργανώνουν για το Σάββατο 13 και την Κυριακή 14 Δεκεμβρίου η Δημοτική Βιβλιοθήκη και οι χώροι Τέχνης Fluxus και Atelier Delos με την υποστήριξη του Δήμου Νέας Σμύρνης και ελεύθερη είσοδο.
Το Σάββατο 13 Δεκεμβρίου στην Δημοτική Βιβλιοθήκη (Αϊδινίου 28) στις 18:00 θα γίνει διαδραστική παρουσίαση του παιδικού βιβλίου “Ο Χορός των Αστεριών” της Μαριανέλλας Σαλαπάτα.
Την ίδια μέρα 12:00-14:00 στο Εργαστήρι Ζωγραφικής Fluxus (Αϊδινίου 36) θα πραγματοποιηθεί εικαστικό δρώμενο από τους μαθητές της Σχολής στον προαύλιο χώρο
Στο Φωτογραφικό Atelier Delos (Αϊδινίου 20), επίσης το Σάββατο, 18:00-20:00 θα πραγματοποιηθεί εικαστικό εργαστήρι με τίτλο “Χριστούγεννα σε κάδρο” με την εμψυχώτρια εικαστικών δράσεων Άννα Κωνσταντίνου ενώ από τις 19:00 μέχρι τις 19:30 θα γίνει συμμετοχική βιωματική παρουσίαση ενεργοποίησης των αισθήσεων με την χρήση αιθέριων ελαίων και την θεραπευτική τους δράση απ΄οτον Silvia Macchi.
Την Κυριακή 14 Δεκεμβρίου η Δημοτική Βιβλιοθήκη από τις 12:00 έως τις 14:00 θα φιλοξενήσει Χριστουγεννιάτικο εικαστικό εργαστήρι για παιδιά και στις 18: θα γίνει η παρουσίαση του βιβλίου “10+1 ιστορίες βουτηγμένες σε τσάι μέντας” της Χρυσούλας Διπλάρη.
Το Εργαστήρι Ζωγραφικής Fluxus θα φιλοξενήσει την Κυριακή στις 11:00 παράσταση “Ο χορός της Νιμπουβάλα” με την παραδοσιακή ινδική κούκλα Kathputli και την artist puppeteer Έλλη Μανιώτη
Τέλος, στο Φωτογραφικό Atelier Delos θα πραγματοποιηθούν την Κυριακή:
11:00-14:00: Εικαστικό εργαστήρι “Χριστούγεννα σε κάδρο ” με την εμψυχώτρια εικαστικών δράσεων Άννα Κωνσταντίνου
12:00-13:00: “Φάε το γλυκό σου”. Παρουσιάζονται νόστιμες συνταγές χωρίς ενοχές και χωρίς “μη” και οι συμμετέχοντες δοκιμάζουν γλυκά χωρίς ζάχαρη ή τεχνητά γλυκαντικά
18:00-19:00: Ζωντανή διαδραστική άσκηση μουσικής από την Ομάδα Ολιστική Μουσική Εκπαίδευση. Το διήμερο ολοκληρώνεται με live jam από την Ομάδα.
